open-index/open-wikipedia-markdown huggingface dataset:
À Tout le Monde

**À Tout le Monde** on yhdysvaltalaisen heavy metal -yhtye Megadethin single, joka julkaistiin helmikuussa 1995. Kappale julkaistiin yhtyeen kuudennella studioalbumilla, *[[Youthanasia]]lla* vuonna 1994. Kappaleen ovat säveltäneet Megadethin senaikaisen kokoonpanon jäsenet Dave Mustaine, David Ellefson, Marty Friedman ja Nick Menza. Single nousi ilmestyessään Suomen virallisen listan sijalle 12.

Vuonna 2007 julkaistulla, yhtyeen yhdennellätoista studioalbumilla United Abominationsilla kappaleesta julkaistiin uusi versio À Tout le Monde (Set Me Free), jolla vierailee Lacuna Coil-yhtyeen solisti Cristina Scabbia.

## Musiikki ja sanoitukset
Musiikkikanava MTV sensuroi À Tout le Monden musiikkivideon, sillä siinä näytettiin ihmisiä hyppimässä hautoihinsa. Kanava ei myöskään suostunut esittämään sitä väittäen kappaleen kertovan itsemurhasta. Dave Mustaine vastasikin välittömästi rakastamansa kappaleen saamaan kritiikkiin.

Myös yhtyeen silloinen kitaristi Marty Friedman puhui kappaleen sanoitusten merkityksestä ja todellisesta sanomasta Huomenta Suomi -ohjelmassa yhtyeen Suomessa järjestetyn konsertin ja vierailun yhteydessä.

Kappaleen nimi À Tout le Monde on ranskankieltä, ja se tarkoittaa suomeksi lausetta "Koko maailmalle" tai "Kaikille". Kappaleen kertosäe, jossa lauletaan "À Tout le Monde, À tout mes amis, je vous aime, je dois partir" tarkoittaa suomennettuna "Jokaiselle, kaikille ystävilleni, minä rakastan teitä, mutta minun on mentävä."

## Yhdistäminen kouluampumiseen
Dawson Collegen kouluammuskelun takana ollut Kimveer Gill oli Megadethin kuuntelija, ja ammuskelupäivänä syyskuussa 2006 Gill mainitsi kappaleen kirjoittamassaan blogissa VampireFreaks.com-verkkosivustolla. Se leimasi Megadethin, ja yhtyettä syytettiin siitä, että se oli saanut Gillin tappamaan yhden ja haavoittamaan 19 henkilöä ja lopuksi tekemään itsemurhan.

## Vuoden 2007 versio
Kappaleesta tehtiin vuonna 2007 uusi versio "À Tout le Monde (Set Me Free)", ja siinä  vieraili italialaisen goottimetalliyhtye Lacuna Coilin laulaja Cristina Scabbia, jonka kanssa Mustaine esitti kappaleen lauluosuudet. 

Kappaleen kitarat on viritetty standardivirityksellä, kun taas Youthanasialla julkaistun version kitarat oli viritetty puoli sävelaskelta alaspäin. Uusi versio on tempoltaan hieman nopeampi, ja versiolla soittava kitaristi Glen Drover soittaa soolon kappaleeseen musiikillisesti neljä tahtia kauemmin kuin alkuperäisessä versiossa soittanut Marty Friedman. Uusi versio kappaleesta on nykyisin kuunneltavissa Megadethin virallisella verkkosivustolla ja YouTubessa. Alkuperäisen version tapaan kuitenkin myös uusi versio kiellettiin MTV:llä, samasta syystä kuin alkuperäinen versio.

## Kappalelista
**USA-painos**
#
#
#

**Hollannin painos**
#
#
#
#

## Kokoonpano
### Vuoden 1995 singlejulkaisu
* Dave Mustaine – laulu, soolo- ja rytmikitarat
* Marty Friedman – soolo- ja rytmikitarat
* David Ellefson – bassokitara
* Nick Menza – rummut

### Vuoden 2007 singlejulkaisu
* Dave Mustaine – laulu, soolo- ja rytmikitarat
* Glen Drover – soolo- ja rytmikitarat
* James LoMenzo – bassokitara
* Shawn Drover – rummut

* Cristina Scabbia – laulu

## Lähteet
Warchest

**Warchest** on Megadethin julkaisema musiikkiboksi. Setti julkaistiin 9. lokakuuta 2007 EMI/Capitol Recordsin kautta.

## Kappaleet

### CD 1

# Killing is my Business... And Business is Good!
# The Skull Beneath the Skin
# Peace Sells... But Who's Buying?
# Wake Up Dead
# Devil's Island
# Set the World Afire
# Into the Lungs of Hell
# Anarchy/Problems (Sessionauhoitus, ennenjulkaisematon) 
# Hook in Mouth
# Liar
# In My Darkest Hour
# No More Mr. Nice Guy (Alice Cooper cover)
# "Dark Themes..." - (ennenjulkaisematon)
# Holy Wars... The Punishment Due (Casey McMackin demo, ennenjulkaisematon)   
# Tornado of Souls (demo, ennenjulkaisematon)
# Five Magics (demo, ennenjulkaisematon)   
# Hangar 18

### CD 2

# Keeping Score..." - ennenjulkaisematon
# Symphony of Destruction
# Go to Hell
# Foreclosure of a Dream
# Architecture of Aggression (demo)
# Skin o' My Teeth (live, Alpine Valley, East Troy, Wisconsin 23.05.92)
# High Speed Dirt (live, Alpine Valley, East Troy, Wisconsin 23.05.92)
# Ashes in your Mouth (live, The Cow Palace, San Francisco, Kalifornia 04.12.92)
# Sweating Bullets (live, The Cow Palace, San Francisco 04.12.92)
# Breakpoint (sessionauhoitus, ennenjulkaisematon) 
# Angry Again
# Train of Consequences
# Reckoning Day
# New World Order
# The Killing Road
# Strange Ways (Kiss cover)
# Paranoid (Black Sabbath cover)
# Diadems
# A Tout Le Monde

### CD 3

# Trust
# Almost Honest
# Use the Man
# She-Wolf
# A Secret Place (live, Woodstock 25.7.99)
# One Thing - Unreleased in the U.S.
# Duke Nukem
# Insomnia
# Crush 'Em
# Kill the King
# Dread and the Fugitive Mind
# Never Say Die (Black Sabbath cover)
# Moto Psycho
# 1000 Times Goodbye
# Coming Home (ennenjulkaisematon U.S.A.:ssa)
# Kick the Chair
# Of Mice and Men

### CD 4

# Intro/Rattlehead
# Wake Up Dead
# Hangar 18
# Hook In Mouth
# The Skull Beneath the Skin
# The Conjuring
# In My Darkest Hour
# Devil's Island
# Take No Prisoners
# Peace Sells
# Black Friday 
# It's Electric (Diamond Head cover, vierailijana Sean Harris) 
# Anarchy in the U.K. (Sex Pistols cover)
# Holy Wars... The Punishment Due

### Disco 5 ([[DVD]])

# Intro/Holy Wars... The Punishment Due  
# Wake Up Dead  
# Hangar 18  
# Lucretia  
# Sweating Bullets  
# In My Darkest Hour  
# Tornado of Souls  
# Ashes in Your Mouth  
# Peace Sells
# Anarchy in the U.K. (Sex Pistols cover)

## Aiheesta muualla
* 
*
ZIS-115

**ZIS-115** on neuvostoliittolaisen Zavod imeni Lihatšovan autotehtaan (ZIL) valmistama panssaroitu ajoneuvo. ZIS-115:n rakenne perustui ZIL:n valmistamaan ZIS-110-auton rakenteeseen johon panssarointi lisättiin. Auton käyttäjäkunnan muodosti Neuvostoliiton korkein johto.
Patagonianluhtakana

**Patagonianluhtakana** (*Rallus antarcticus*) on eteläamerikkalainen rantakana. Laji elää laikuittaisesti mantereen eteläosassa Chilen keskisosista ja Argentiinan pohjoisosista Tulimaahan. Phillip Parker King kuvaili lajin holotyypin Magalhãesinsalmesta vuonna 1828.

## Lähteet
Planet Michael

**Planet Michael** on SEE Virtual Worldsin kehittämä ilmainen MMOG tietokonepeli, joka oli tarkoitus julkaista vuoden 2012 aikana. Peli tarjoaa faneille ympäri maailmaa innovatiivisen interaktiivisen ja sosiaalisen pelikokemuksen, joka juhlistaa Michael Jacksonin elämää taiteilijana ja ihmisystävänä. Planet Michael on yksi ensimmäisiä teemallisia planeettoja SEE Virtual Worldsilta, joka tarjoaa valtavan dynaamisen 3D ympäristön. Peli julkaistaan ladattavana versiona verkosta, eikä se sisällä kuukausimaksua. Peliä ei ole kuitenkaan vieläkään julkaistu,eikä pelin virallista sivua ole päivitetty kahteen vuoteen, joten peliä ei tulla todennäköisesti julkaisemaan.



## Lähteet

## Aiheesta muualla
*Pelin kotisivu
358 (luku)

**358** (**kolmesataaviisikymmentäkahdeksan**) on luonnollinen luku, jota edeltää luku 357 ja seuraa luku 359.

## Matematiikassa
* 358 on puolialkuluku ja siten myös yhdistetty luku.
* 358 on vajaa luku, koska 1+2+179 .
* 358 voidaan muodostaa kuuden peräkkäisen alkuluvun summana: 47+53+59+61+67+71.
* 358 ensimmäisen alkuluvun summa (398&nbsp;771) on alkuluku.
* 358 ensimmäisen alkuluvun kuutioiden summa on alkuluku.
* 358. alkuluku miinus 358 (2&nbsp;053) on alkuluku.
* 358:n neliö (128&nbsp;164) on neljän peräkkäisen alkuluvun (32&nbsp;027, 32&nbsp;029, 32&nbsp;051 ja 32&nbsp;057) summa.
* Kun kirjoitetaan 11 ensimmäistä alkulukua kukin takaperin, niiden summa on 358.
* Kumpikin positiivisten kokonaislukujen pari, jonka tulo on 358, on summaltaan alkuluku: 358 = 1 \cdot 358 = 2 \cdot 179; 1 + 358 = 359; 2 + 179 = 181.
* Kun aloitetaan luvusta 358 ja lisätään siihen toistuvasti sen senhetkiset alkutekijät, saadaan ennen pitkää alkuluku (2&nbsp;039). 358 on pienin yhdistetty luku, josta päästään alkulukuun tasan 15 askeleella.

## Muissa yhteyksissä
* 358 on Suomen kansainvälinen suuntanumero.
* 358 Apollonia on pikkuplaneetta.

## Lähteet
Räikkäluhtakana

**Räikkäluhtakana** (*Rallus longirostris*) on laajalle levinnyt amerikkalainen rantakana. Lajista tunnetaan 21 alalajia, jotka elävät Yhdysvaltojen rannikoilla Kaliforniassa ja Connecticutista Floridaan, Länsi-Intian saaristossa, sekä Etelä-Amerikan pohjois- ja itärannikolla aina Brasilian Santa Catarinaan saakka. Pieter Boddaert kuvaili lajin holotyypin Cayennesta vuonna 1783.

## Lähteet
158 Koronis

**158 Koronis** on Marsin ja Jupiterin väliseen pääasteroidivyöhykkeeseen kuuluva pikkuplaneetta eli päävyöhykkeen asteroidi, jonka löysi V. Knorre vuonna 1876. Pikkuplaneetan nimi tulee kreikkalaisesta mytologiasta. Se tulee joko Apollonin rakastetun, tai vaihtoehtoisesti yhden Hyadeista mukaan, sillä molempien nimi on Koronis. 

Koronis kuuluu Koronis-ryhmään, joka on asteroidiryhmä asteroidien päävyöhykkeellä. Ryhmä on syntynyt suuremman pikkuplaneetan hajotessa palasiksi törmäyksessä. Koronis on ryhmän nimikkokappale. Sen läpimitta on vain noin 35 kilometriä ja pyörähdysaika noin 14,22 tuntia. Tämän asteroidin radan inklinaatio on hyvin pieni, vain noin 1°.

## Lähteet
*JPL Small-Body Database Browser: 158 Koronis 
* 
*Spin vectors in the Koronis family: comprehensive results from two independent analyses of 213 rotation lightcurves  
*Koronis Family Asteroids Rotation Lightcurve Observing Program 
*Discovery Circumstances: Numbered Minor Planets (1)-(5000): Minor Planet Center
Afrikanluhtakana

**Afrikanluhtakana** (*Rallus caerulescens*) on afrikkalainen rantakana. Sen elinympäristö käsittää Saharan eteläpuolisen Afrikan, etupäässä Etiopiasta Zairen itäosiin ja Keniaan, sekä sieltä edelleen mantereen eteläkärkeen. Esiintyminen Länsi-Afrikassa epäselvää. Johann Friedrich Gmelin kuvaili lajin holotyypin Hyväntoivonniemestä vuonna 1789.

## Lähteet
Madagaskarinluhtakana

**Madagaskarinluhtakana** (*Rallus madagascariensis*) on Madagaskarin kotoperäinen rantakana. Laji elää saaren itäosissa. Jules Verreaux kuvaili lajin holotyypin Madagaskarilta vuonna 1833.

## Lähteet
Kansallisurheilu

**Kansallislaji** on jonkin maan tai alueen kansallisurheilulaji. Se ei aina ole maansa suosituin urheilumuoto, mutta sillä on pitkät perinteet ja erityinen asema maan liikuntakulttuurissa.

## Joidenkin maiden kansallislajeja

## Lähteet
Jonathan Biabiany

**Jonathan Ludovic Biabiany** (s. 22. huhtikuuta 1988 Pariisi, Ranska) on ranskalainen jalkapalloilija, pelipaikaltaan laitahyökkääjä. Hän edustaa Sampdoriaa Italian miesten jalkapallon korkeimmalla sarjatasolla Serie A:ssa, mutta on tällä hetkellä lainassa samalla sarjatasolla pelaavassa Parmassa.

## Saavutukset
*Italian supercupin voitto 2010

## Aiheesta muualla
Koronis-ryhmä

**Koronis-ryhmä** on pikkuplaneettaryhmä Marsin ja Jupiterin välisellä pääasteroidivyöhykkeellä.  Ryhmän kappaleet ovat siis päävyöhykkeen asteroideja. Ryhmä on syntynyt suuremman pikkuplaneetan hajotessa palasiksi törmäyksessä.

Ryhmän jäsenet ovat melko pieniä. Ne ovat läpimitaltaan alle 45 kilometrisiä. Niiden tiedetään olevan myös epäsäännöllisen muotoisia, sillä niiden havaittu kirkkaus vaihtelee kun ne pyörivät akselinsa ympäri. Tämä johtuu siitä, että pyöriessään epäsäännöllinen kappale näyttää välillä suuremman pinta-alan havaitsijoitaan kohti.

Asteroidin pyöriessä siitä saatujen kirkkausmittausten sarjaa sanotaan pyörähdysvalokäyräksi. Useimpien Koronis-ryhmän kappaleiden, joista on tehty kirkkausmittauksia, valokäyrät näyttävät asteroidien pyörähdysaikojen sijoittuvan  6 ja 18 tunnin väliin.

Ryhmä on saanut nimensä 158 Koronis-nimisen asteroidin mukaan. Muita ryhmän jäseniä ovat muun muassa 167 Urda, 208 Lacrimosa, 243 Ida, 311 Claudia 321 Florentina ja 720 Bohlinia. Vuonna 1993 Galileo-luotain lensi Idan ohi ja otti siitä lähikuvia. Tällöin löytyi myös Idan Dactyl-kuu. Ryhmän suurimmat jäsenet ovat Lacrimosa ja Urda, joiden läpimitat ovat noin 41 ja 40 km.

## Lähteet

*Spin vectors in the Koronis family: comprehensive results from two independent analyses of 213 rotation lightcurves  
*Koronis Family Asteroids Rotation Lightcurve Observing Program 
*Satellites and Companions of Minor Planets 
*http://www.nineplanets.org/asteroids.html#asclass 
*IAUC 5948: 1994c; 1993 (243) 1; 1994C 
*The Internet Encyclopedia of Science: Koronis family of asteroids 
*S-Type Asteroids, Ordinary Chondrites, and Space Weathering: The Evidence from Galileo's Fly-bys of Gaspra and Ida 
*JPL Small-Body Database Browser: 208 Lacrimosa 
*JPL Small-Body Database Browser: 167 Urda 

### Viitteet
Kuukautissieni

**Kuukautissieni** eli kesto- tai luonnontamponi, on luonnonsieni, jota käytetään kuukautisten yhteydessä tamponin tapaan. Sieni huuhdellaan kylmällä vedellä noin muutaman tunnin välein.

## Terveysvaikutukset

Kuukautissieninä markkinoidaan pieniä pesusieniä, jotka ovat sienieläimiin kuuluvia merieläimiä. Pesusieni on lämpimän veden eläin, ja niitä elää enimmäkseen Välimeressä, mutta jonkin verran myös Bahamasaarilla ja Floridassa. Ennen näitä merieläimiä kerättiin luonnollisilta kasvupaikoiltaan, mutta nykyään ne ovat lähinnä viljeltyjä.

Sienten käyttöä kuukautissuojana perustellaan muun muassa ekologisilla seikoilla: ne ovat luonnollisia eikä niitä ole käsitelty kemikaaleilla, ja siten ne ovat ympäristöystävällisempiä kuin tamponit. Ne huuhdellaan ja käytetään uudelleen, jolloin ne kestävät puolesta vuodesta vuoteen. On syytä kuitenkin harkita tarkkaan, mitä emättimeen työntää, jos kyseinen tuote ei ole siihen käyttöön suunniteltu ja käyttötarkoitukseen testattu.

Yhdysvaltain elintarvike- ja lääkevirasto FDA:n mukaan 1980-luvulla testattiin laboratorio-olosuhteissa kuukautissuojina markkinoituja sieniä. Testitulokset osoittivat että sienet sisälsivät hiekkaa, roskia, bakteereja, hiivasieniä ja hometta. Yhdestä näytteestä löytyi stafylokokkia. *Staphylococcus aureus* on bakteeri, joka liitetään toksiseen šokkioireyhtymään (TSS), joka on myös tamponien käyttöön liittyvä riski, vaarallinen myrkytystila. Ainakin yksi TSS-tapaus oli voitu yhdistää sienen käyttöön kuukautissuojana, toinen tapaus oli myös mahdollisesti sienen käytön aiheuttama. Koska sienet ovat merieliöitä, niiden elinympäristöstä johtuen niihin hyvin luonnollisesti menee muun muassa hiekkaa.

Sienen käyttö kuukautissuojana sisältää myös muita riskejä kuin siinä oleva hiekka ja muu emättimeen kuulumaton aines. Sienestä saattaa irrota kappale, joka jää vaginaan ja kerää bakteereita ja häiritsee emättimen luonnollista pH-tasapainoa. Luonteeltaan niin merisieni kuin synteettinenkin sieni ovat huokoisia ja sisältävät runsaasti ilmataskuja. Hapen läsnäolo liittyy myös TSS:n syntymiseen. Sieni saattaa aiheuttaa hankaumia emättimen seinämiin, kun sen asettaa paikoilleen ja poistaa. Lisäksi sienen lukemattomia onkaloita voi olla hyvin hankala saada puhtaiksi. Esimerkiksi keittiösienien on todettu sisältävän runsaasti bakteereita, eikä edes keittämisestä ollut hyötyä sienen puhdistamisessa. Päinvastoin, keittäminen saattoi jopa pahentaa asiaa.

## Lähteet
Liitetiedosto

**Liitetiedosto** (tai **sähköpostiliite**) on tiedosto, joka on liitetty lähetettävään sähköpostiviestiin. Yksi tai useampia liitetiedostoja voidaan liittää mihin tahansa sähköpostiviestiin ja lähettää vastaanottajalle. Tätä on normaalisti käytetty yksinkertaisena keinona jakaa kuvia tai muita dokumentteja.

Tämä eroaa linkitetystä tiedostosta siten, että koko tiedosto on viestin *rungon* (engl. *body*) jatkeena. Tästä johtuen massapostitus vaatii myös enemmän tiedonsiirtokapasiteettia kuin linkitetyn tiedoston välittäminen.

## Katso myös

* MIME
* SMTP
Koronis (täsmennyssivu)

**Koronis** (, ) voi viitata seuraaviin:

* Koronis, lapiittien kuninkaan Flegyaan tytär kreikkalaisessa mytologiassa
* Koronis, Fokiin kuningas Koronaioksen tytär kreikkalaisessa mytologiassa
* Koronis, yksi hyadeista kreikkalaisessa mytologiassa
* koronis, muinaiskreikan diakriittinen merkki
* koronis, antiikin aikaisissa papyruksissa tekstinosia erottanut välimerkki
* 158 Koronis, asteroidi
* Koronis-ryhmä, edellisen mukaan nimetty asteroidiryhmä 

## Katso myös

* Koronída tai Koronís, useita paikkoja
Interball

** Interball** () oli alkujaan neuvostoliittolainen, mutta toteutettuna venäläinen, avaruuslento. Sen toteutti Venäjän avaruusjärjestö ja IKI-instituutti. Lennon toteutukseen osallistuivat mm. Tšekin tiedeakatemia, NASA,  ESA, JAXA ja Suomi.

Missio koostui kahdesta satelliitista
* Interball Tail, joka laukaistiin avaruuteen 3. elokuuta 1995.
* Interball Aurora, joka laukaistiin avaruuteen 29. elokuuta 1996.

Satelliitit lensivät ellipsillä radoilla likimain ekliptikan tasossa. Satelliittien mukana laukaistiin Magion-4 ja Magion-5 -satelliitit, jotka olivat tšekkiläistä valmistetta.

## Lähteet

## Aiheesta muualla
*INTERBALL on the site of the Space Research Institute
Freja (satelliitti)

**Freja** oli ruotsalainen Maan magnetosfääriä tutkiva satelliitti, joka laukaistiin avaruuteen 6. lokakuuta 1992 Sen rakensi Swedish Space Corporation ja sen rahoitti Rymdstyrelse. Sen kuljetti avaruuteen Pitkä Marssi 2C -kantoraketti Jiuquanin avaruuskeskuksesta Kiinan kansantasavallasta. Satelliitti maksoi 19 miljoonaa dollaria, joka ei sisällä sen tiedelaitteita. Saksa rahoitti noin 25 prosenttia satelliitin kehitystyöstä. Missio päättyi 30. kesäkuuta 1995 ja satelliitti lakkasi toimimasta 14. lokakuuta 1996.

Tekniikkaa
* massa 274 kg, josta 60 kg tiedelaitteita
* sähköteho 168 W
 
Rata
* apogeum 1756 km
* perigeum 601 km
* inklinaatio 63 astetta 

## Experiments (payload)

* (F1) Sähkökentät, Royal Institute of Technology, Ruotsi
* (F2) Magneettikentät, Applied Physics Laboratory/Johns Hopkins University, Yhdysvallat
* (F3C) Kylmä plasma, National Research Council of Canada, Kanada.
* (F3H) Partikkelit, Swedish Institute of Space Physics, Kiiruna, Ruotsi
* (F4) Aallot, Swedish Institute of Space Physics, Uppsala, Ruotsi
* (F5) Revontulikamera, University of Calgary, Kanada
* (F6) Elektronit, Max Planck -instituutti, Saksa
* (F7) Partikkelikorrelaattori, Max Planck -instituutti, Saksa

## Lähteet

## Aiheesta muualla
* Freja at Swedish Space Corporation
* Freja at Astronautix
* Freja at SCC
BeppoSAX

**BeppoSAX** oli italialais-hollantilainen röntgenastronomian satelliitti. Se laukaistiin avaruuteen 30. huhtikuuta 1996 Atlas I-kantoraketilla  ja se putosi Tyyneenmereen 29. huhtikuuta 2003 .

## Lähteet

## Aiheesta muualla
*Homepage von Bepposax bei ASI  
*Homepage von BeppoSAX bei NASA
Tanska olympialaisissa

**[[Tanska]]** on osallistunut kaikkiin olympialaisten kesäkisoihin lukuun ottamatta Saint Louisin kisoja 1904. Talviolympialaisissa maa oli mukana ensimmäisen kerran Sankt Moritzissa 1948, ja on ollut mukana kaikissa kisoissa Calgarysta 1988 lähtien. Tanska on saavuttanut yhteensä 45 kulta-, 75 hopea- ja 75 pronssimitalia.

Tanskan menestyksekkäimmät urheilumuodot ovat olleet purjehdus, 12 kultamitalia, sekä pyöräily ja soutu, joissa maa on saanut seitsemän kultaa. Eniten kultamitaleja on voittanut Paul Elvstrøm, joka purjehti kultaa neljissä peräkkäisissä olympialaisissa Lontoosta 1948 Roomaan 1960. Soutaja Eskild Ebbesen on saanut kolme kultaa ja kaksi pronssia 1996–2012. Viisi mitalia ovat saavuttaneet myös ampujat Lars Jørgen Madsen (1900–1920) ja Niels Larsen (1912–1924).  Talviolympialaisissa Tanska on saavuttanut kaksi hopeaa: naisten curlingissa Naganossa 1998 ja pikaluistelun miesten yhteislähdössä  Milano-Cortinassa 2026.

## Tanskan olympiamitalit urheilumuodoittain

## Tanskan mitalit kesäolympialaisissa

## Tanskan mitalit talviolympialaisissa

## Lähteet

## Aiheesta muualla
*Tanska Kansainvälisen olympiakomitean sivustolla 
*Tanskan olympiakomitean sivusto
Risto Tuominen

**Risto Tuominen** voi viitata seuraaviin:

*Risto Tuominen, kansanedustaja
*Risto Tuominen, pesäpalloilija
*Risto Tuominen, Human Temple -yhtyeen kitaristi ja laulaja
Mikko Hakola

**Mikko Hakola** (s. 1978) on suomalainen näyttelijä ja Kalle Päätalo -yhtyeen laulaja. Hän työskentelee turvallisuusalalla helsinkiläisessä yrityksessä projektipäällikkönä ja on asunut Pirkanmaalla vuodesta 2007 lähtien.

## Filmografia

## Lähteet

## Aiheesta muualla
*IMDB
Purjehdus kesäolympialaisissa 1992

**[[Kesäolympialaiset 1992|Vuoden 1992 kesäolympialaisten]] [[purjehdus]]** järjestettiin 27. heinäkuuta – 4. elokuuta 1992 Barcelonassa Espanjassa. Laji oli mukana olympialaisten ohjelmassa 20:tta kertaa. Mukana oli 441 osanottajaa 68 maasta. Tapahtumia oli kymmenen.

## Mitalistit
### Miehet

### Naiset

### Avoin luokka

## Mitalitaulukko

## Lähteet
*Sailing at the 1992 Barcelona Summer Games
Koripallon Afrikan-mestaruuskilpailut

**Koripallon Afrikan-mestaruuskilpailut** on FIBA African järjestämä koripallon mestaruusturnaus afrikkalaisille maajoukkueille. Afrikan-kisat toimivat myös karsintoina maailmanmestaruuskilpailuihin ja olympiaturnaukseen.

Kilpailuja on järjestetty vuodesta 1962 lähtien, jolloin mestaruuden voitti Yhdistynyt arabitasavalta. Lopputurnaus järjestetään nykyisin kahden vuoden välein.

## Kisat ja mitalistit

** Pelattiin lohkomuotoisena*

## Mitalitaulukko

## Lähteet

## Aiheesta muualla
* Virallinen kotisivu
Eat Pray Love – omaa tietä etsimässä

**Eat Pray Love – omaa tietä etsimässä** (*Eat Pray Love*) on Julia Robertsin tähdittämä elokuva, joka perustuu Elizabeth Gilbertin omakohtaisiin kokemuksiin pohjautuvaan kirjaan *[[Omaa tietä etsimässä Italiassa, Intiassa ja Indonesiassa]].* Elokuvan toinen käsikirjoittaja ja ohjaaja on Ryan Murphy. 
Elokuva sai Yhdysvaltain ensi-iltansa 13. elokuuta 2010 ja Suomen ensi-ilta oli 8. lokakuuta 2010.

*Omaa tietä etsimässä* todistaa, että on olemassa monta tapaa repäistä kunnolla ja tarkastella maailmaa aivan uudesta näkökulmasta. Elokuvan päähenkilö Liz Gilbert lähtee avioliitostaan ja päätyy pian uuteen suhteeseen. Sitten hän huomaa, että hänen pitäisi hetken aikaa paneutua omiin ajatuksiinsa, eikä siirtyä seurustelukumppanista toiseen. Siksi hän lähteekin matkalle: ensin Italiaan nauttimaan syömisestä ja ympäristön kauneudesta, sitten Intiaan rukoilemaan ja löytämään oman henkisen puolensa ja lopulta vielä Balille tapaamaan vanhaa poppamiestä ja nauttimaan elämästä – ja lopuksi myös rakastumaan ja rakastamaan.

## Rooleissa

## Lähteet

*  

### Viitteet

## Aiheesta muualla
* Washington Post: 'Eat Pray Love': Parsing our feelings about all those product tie-ins
Marja pieni!

**Marja pieni!** on Eija-Elina Bergholmin esikoiselokuva vuodelta 1972. Pääosaa pankkivirkailijaa näyttelee Liisamaija Laaksonen.

Televisioteatterin ohjaajana työskennellyt Bergholm oli tehnyt aiemmin kaksi elokuvakäsikirjoitusta, ja hän ohjasi vuonna 1984 Donnerin romaanin pohjalta elokuvan *[[Angelan sota]]*. *Marja pieni!* oli menestys, vaikka tuottikin tappiota, jonka tosin korvasivat Elokuvasäätiön tuotantotuki ja 200&nbsp;000 markan laatutukipalkinto

## Arviot
Elokuva sai aikalaisarvioissa yleisesti melko myönteisen vastaanoton. "Marja pieni on kuitenkin kaunis pieni elokuva, joka kannattaa katsoa", kirjoittaa Eeva Järvenpää (Helsingin Sanomat), ja samalla linjalla on Erkka Lehtola) (Aamulehti). Mutta esimerkiksi Bengt Pihlström (Nya Pressen) löytää siitä runsaasti kliseitä ja Heikki Eteläpää (Uusi Suomi) kirjallista painolastia.

2000-luvun arviossa eräs kriitikko näkee sen olevan "lähellä 1960-70-lukujen vaihteen osallistuvaa tv-teatteria".

## Näyttelijät

## Lähteet
Sound and Vision

**Sound and Vision** on David Bowien kappale ja single vuoden 1977 albumilta *[[Low (albumi)|Low]]*. Se on albumin tunnetuin kappale ja nousi Britanniassa listan sijalle 3.

”Sound and Visionia” pidettiin aikoinaan radikaalina singlekappaleena sen pitkän, lähes kaksi minuuttia kestävän intron vuoksi. Hieman ennen ensimmäisiä sanoja kuultavan ”doo-doo-doo” -pätkän laulaa tuottaja Tony Viscontin silloinen vaimo Mary Hopkin. Bowien laulusuoritusta on pidetty yhtenä hänen uransa ilmeettömimmistä. Kappaleessa piti alun perin olla myös enemmän säkeistöjä, mutta ne jätettiin lopulta pois.

Singlen B-puolella on instrumentaali ”A New Career in a New Town”, joka myös kuuluu *Low*-albumille.

## Kappaleet singlellä
**A-puoli**
#
**B-puoli**
#

## Lähteet
*Kappaleet, kestot ja tuottaja: David Bowie – Sound And Vision (Song)

### Viitteet
The Fox (Elton Johnin albumi)

**The Fox** on Elton Johnin viidestoista studioalbumi, joka julkaistiin vuonna 1981. Albumin tuottivat Elton John, Clive Franks ja ensimmäistä kertaa Chris Thomas.

## Kappaleet
#"Breaking Down Barriers" – 4:40
#"Heart in the Right Place" – 5:12
#"Just Like Belgium" – 4:08
#"Nobody Wins" – 3:42
#"Fascist Faces" – 5:10
#"Carla/Etude" / "Fanfare" / "Chloe" – 10:50*
#"Heels of the Wind" – 3:37
#"Elton's Song" – 3:00*
#"The Fox" – 5:10

 Nauhoitettu elokuussa 1979.

## Muusikot
*Elton John – laulu, piano
*Nigel Olsson – rummut
*Alvin Taylor – rummut
*Dee Murray – bassokitara, taustalaulu
*Ritchie Zito – kitarat
*James Newton-Howard – kosketinsoittimet
*Mickey Raphael – huuliharppu
*Jim Horn – saksofoni
*Victor Feldmanin – lyömäsoittimet
*Stephanie Spruill – lyömäsoittimet, taustalaulu

## Aiheesta muualla
*Elton Johnin virallinen sivusto 
*Elton Johnin diskografia
Haaviston Leeni

**Haaviston Leeni** on Ville Salmisen ohjaama, käsikirjoittama ja lavastama suomalainen elokuva vuodelta 1948.

Elokuvan käsikirjoitus perustuu George Martensin ruotsalaiseen elokuvaan *[[Anna Lans]]* tekemään käsikirjoitukseen (1943, ohjaus Rune Carlsten).

Tarinan päähenkilö, maalaistyttö Leeni pakenee järjestettyä avioliittoa kaupunkiin. Hän hairahtaa kaupungissa vaaniviin synteihin ja joutuu maksamaan hairahduksistaan kovan hinnan. 

## Arviot
Aikalaisarvioissa elokuvaa pidettiin jo syntyaikanaan vanhentuneena. Toini Aaltosen (Suomen Sosialidemokraatti) mukaan se hymyilyttää katsojaa naiiviudellaan. Myönteisiäkin näkemyksiä elokuvasta esitettiin Olavi Veistäjä (Aamulehti) kirjoittaa: ”Tämä vanha tarina uusissa kehyksissä on huoliteltuna filmityönä laatuunkäyvä ajanvietefilmi.” Hufvudstadsbladetin kriitikon mukaan elokuva oli kunnioitettava yritys tehdä hyvää elokuvaa, mutta perusta on hatara. Näyttelijöiden valinta ja heidän roolityönsä sen sijaan saavat kiitosta.

Myöhemmässä kritiikissä elokuvaa on pidetty ”paatoksellisena pelastusarmeijapropagandassa kylpevänä moraalisaarnana”, ja sen tragiikan tahaton koomisuus tekee siitä suorastaan kulttielokuvan. Sitä on pidetty myös jo valmistuessaan vanhanaikaisena, aikalaiskritiikeissäkin, joissa kuitenkin näyttelijävalinnat saivat kiitosta.

## Näyttelijät

## Lähteet
Tonight’s the Night

**Tonight’s the Night** on Neil Youngin vuonna 1975 julkaistu albumi. Albumi on nauhoitettu pääosin elo–syyskuussa 1973 Studio Instrument Rentalsin hallissa Hollywoodissa Kaliforniassa. Kappale ”Come On Baby” on nauhoitettu Fillmore Eastissä New Yorkissa maaliskuussa 1970 ja kappaleet ”Lookout Joe” ja ”Borrowed Tune” Broken Arrow -studioilla San Franciscossa joulukuussa 1972 ja joulukuussa 1973.

Kappaleet ovat surumielisiä, ahdistuneita ja pessimistisiä. Synkkiä tunnelmia korostavat mustasävyiset kannet ja LP-julkaisun sisäpussi sekä poikkeuksellisesti mustat Reprisen levyetiketit. Albumin syntyaikoina Neil Youngin ystävät, Crazy Horse -yhtyeen kitaristi Danny Whitten ja roudari Bruce Berry, olivat molemmat kuolleet huumeiden yliannostukseen. 

Albumi on nauhoitettu lyhyessä ajassa live-luonteisesti ilman päällekkäisäänityksiä. Muusikot tekivät teknisiä virheitä. Albumi ei vastannut levy-yhtiö Reprisen odotuksia ja sen julkaisua viivyteltiin. Albumilta ei ole julkaistu yhtään singleä. Ennen *Tonight’s the Night* -albumia julkaistiin Youngin seuraavaksi äänittämä albumi *[[On the Beach]]*.

## Kappaleet
Kaikki kappaleet Neil Youngin ellei toisin mainita.

# 
# 
# 
# 
# 
# 
# 
# 
# 
# 
# 
# 

## Muusikot
* Neil Young – laulu, piano, kitara, huuliharppu, vibrafoni
* Nils Lofgren – kitara, piano, taustalaulu
* Ben Keith – steelkitara, taustalaulu
* Billy Talbot – bassokitara
* Ralph Molina – rummut, taustalaulu
* Danny Whitten – kitara, laulu
* Jack Nitzsche – piano
* Tim Drummond – bassokitara
* Kenny Buttrey – rummut
* George Whitsell – taustalaulu

## Arviot
* Allmusic: 
* Rolling Stone: 
* Robert Christgau: A

## Lähteet

## Aiheesta muualla
* Timo Kanerva: Tonight's The Night . Soundi 8/1975.
Koskensaaren naulatehdas

**Koskensaaren naulatehdas** sijaitsee Keski-Suomessa Petäjäveden kunnan Kintauden kylässä Koskensaaressa. Se on Keski-Suomen vanhin yhtäjaksoisesti toiminut teollisuuslaitos. Tehdas sai alkunsa Koskensaarella 1850–1897 toimineesta rautaruukista.

Tehtaan historia alkoi 1840-luvulla Pengerkoskeen perustetusta rautahytistä joka siirrettiin 1850 Kintauden kylän Koskensaareen. Naulojen valmistus aloitettiin 1860. Ruukin raudanvalmistus päättyi 1897. 1900-luvun alussa Koskensaarella toimi naulatehtaan lisäksi saha, laatikkotehdas, puusepänverstas sekä terva- ja tärpättitehdas.

Naulatehdas kuuluu nykyisin toimitusjohtaja Kari Kivilahden (1938–2019) perikunnan omistamaan Helsingin Rauta Oy:öön, joka on Suomen suurin kuparin ja messingin tukkuliike. Koskensaarella valmistetaan pääasiassa erikoisnauloja kotimaan markkinoille. Vuonna 2001 valmistui tehtaalle kuumasinkityslaitos. Tuolloin naulojen ja lankojen vuosituotanto oli noin 10&nbsp;000 tonnia.

Koskensaaren omisti 1800-luvulla muun muassa paikallinen merkkihenkilö, Jyväskylän lyseon ensimmäinen rehtori Gottlieb Pesonius.

## Lähteet
* Petäjäveden kulttuuriympäristö 
* Itätuonti painaa kotimaista naulaa, Taloussanomat 20.3.2001
### Viitteet

## Aiheesta muualla
* Koskensaaren Oy/Helsingin Rauta Oy:n yhtiöhistoriaa Pörssitiedon nettisivulla
Kirjakkalan ruukki

**Kirjakkalan ruukki** on entinen ruukki, joka sijaitsi Kirjakkalan kylässä Perniössä, nykyisessä Salon kaupungissa.

Ruukin perusti 1686 maaherra Lorentz Creutz nuorempi. Ruukki oli yksi Teijon alueella toimineista kolmesta ruukista joista muut olivat Mathildedal ja Teijo. Vuonna 1727 Lorentz Creutzin leski Hedvig Eleonora Stenbock myi Teijon ja Kirjakkalan ruukit eversti Klas Flemingille, joka laajensi myös läheisiä tiloja varmistaakseen puuhiilen saannin. Fleming rakensi Kirjakkalaan uuden ahjon, mutta hän oli kuitenkin kuluttanut varansa ja antoi Teijon ja Kirjakkalan ruukit vuosina 1733-43 vuokralle eri yrittäjille.

Vuonna 1743 Johan Jacob Kijk lunasti itselleen sekä ruukin että siihen kuuluvat maaomistukset. Kjik oli alun perin flaamilaista sukua ja energisenä ihmisenä sai ruukin kukoistamaan. Raudantuotanto kasvoi merkittäviin mittoihin, mutta sen ohella Kjik harjoitti myös laajaa karjataloutta ja metsänhoitoa. Sahalaitos perustettiin vuonna 1760. Näkyvin muisto Kjikin kaudelta on Teijossa sijaitseva ruukin päärakennus, joka rakennettiin Turun kaupunginarkkitehdin Christian Friedrich Schröderin piirustusten mukaan vuonna 1770. Kaksitaitteisella mandardikatolla varustettu rakennus noudattelee samaa rokokooklassismin kaavaa kuin Fagervikin tai Orisbergin kartano.

Tukkukauppias Josef Bremer vanhempi lunasti ruukit itselleen vuonna 1794. Hänen pojanpoikansa Robert Bremer sai ruukin vastuulleen ja hänet muistetaan värikkäänä hahmona. Hän harrasti filosofiaa ja astronomiaa ja laski muun muassa että odotettavissa oli raamatullinen vedenpaisumus. Varmuuden vuoksi Teijossa rakennettiin alus, arkki, johon väki voisi siirtyä tulvan alkaessa. Ilmeisesti filosofis-uskonnolliset pohdiskelut antoivat myös muodon vuonna 1830 valmistuneelle Teijon kirkolle, jonka torniosa porrastuu pagodinomaisesti.

Kirjakkalassa oli ruukin ohella myös vasarapaja sekä kankirauta- ja teollisuusteospajoja. Siellä valmistettiin muun muassa ankkureita, kärryn akseleita, nauloja, rautakankia ja 1900-luvun alusta lähtien myös rautanappeja. Kirjakkalan ruukin teollisuustoiminta hiljeni vähitellen 1940- ja 1950-luvuilla. Lopullisesti teollinen toiminta päättyi Kirjakkalassa 1956 nappitehtaan tulipaloon. Uusi nappitehdas rakennettiin Teijon teollisuusalueelle jossa se on edelleen toiminnassa *Morite Oy*:n nimellä.

1900-luvun alussa Kirjakkalassa valmistettiin salaa nappeja Japanin armeijalle. Napit kuljetettiin kalastajien veneillä Ruotsiin ja japanilaiset maksoivat ne kagaalille toimitetuilla aseilla.

Kirjakkalan ruukkikylä on entisöity ja se on nykyisin matkailukäytössä osana Teijon kansallispuistoa. Varsinaisista ruukin tuotantorakennuksista on jäljellä enää raunioita.

Ruukkialueen kartanorakennukset ja villat ovat säilyneet ja niissä harjoitetaan majoitus-, juhla- ja kokouspalveluita.

## Lähteet
* Meri-Teijon historiaa (Internet Archivessa, tallennettu 2.5.2014)
* Kirjakkala. Teijon alueen kylien esittely].
* Kirjakkalan ruukkikylä

## Kirjallisuutta
* Rossi, Leena (toim.): *Ihmisiä ja elämää Kirjakkalan, Mathildedalin ja Teijon vanhoissa ruukkikylissä.* Turun yliopisto, kulttuurihistoria, 2003. 295 sivua. .
Teijo (auto)

**Teijo** oli suomalainen avolavapakettiauto, jota valmistettiin noin 100 kappaletta Wihuri-yhtymän Teijon tehtaalla vuosina 1975–1976.

Teijon suunnittelija oli kilpa-autojen suunnittelijana tunnettu Max Johanson ja siinä käytettiin Volkswagenin tekniikkaa. Nelisylinterisen ilmajäähdytteisen Volkswagen-teollisuusmoottorin teho oli 45 hevosvoimaa ja tilavuus 1584 cm3. Auto oli etuvetoinen ja sen kantavuus oli 1 500 kiloa. Ohjaamo oli valmistettu lujitemuovista tai joskus myös pellistä. Auton suunnittelussa oli pyritty mahdollisimman yksinkertaisiin ratkaisuihin ja halpaan toteutukseen. Teijon pohjana oli Volkswagenin 1970-luvulla Saksassa valmistama ns. kehitysmaa-auto EA 489. Volkswagenin tekniikan käyttö oli luontevaa, koska Wihuri toimi silloin myös automerkin maahantuojana. Joitakin Teijo-autoja vietiin 1970-luvulla Suomen kehitysapuna Afrikkaan.

Teijon tuotannon lopettamisen syynä oli Mobilisti-lehden mukaan Toyota Hiacen avolavaversion tulo Suomen markkinoille. Teijo auton ongelmia olivat myös alimitoitetut jarrut ja ohjaamosta puuttunut äänieristys.

## Katso myös
*Volkswagen Basistransporter

## Lähteet
* Vaunut.org : VR:n vanha Teijo-pakettiauto Mobilia-museossa
* Volkkaripalstan keskustelu Teijosta

### Viitteet
Paloaukean Museo

**Paloaukean Sotamuseo** on Liperissä Pohjois-Karjalassa sijaitseva sotahistoriallinen museo. Kesäkuussa 2007 avattu museo toimii Ylämyllyn varuskunnan entisellä asevarikolla. Museossa on toiseen maailmansotaan liittyviä esineitä, muun muassa kenttätykki. Museota ylläpitää Paloaukean Ajoneuvo- ja Asemuseo ry. Väinö Linnan *[[Tuntematon sotilas]]*-romaanin alkutapahtumat sijoittuvat Paloaukealle.

## Lähteet
(Don’t Fear) The Reaper

**(Don’t Fear) The Reaper** on yhdysvaltalaisen Blue Öyster Cult -yhtyeen kuuluisin kappale, joka julkaistiin vuonna 1976 *[[Agents of Fortune]]* -albumilla sekä erikseen singlenä. Soolokitaristi Donald Roeserin kirjoittama ja laulama kappale nousi Yhdysvaltain Billboard Hot 100 -listalla sijalle 12. ja Britanniassa sijalle 16. ”(Don’t Fear) The Reaper” on saavuttanut arvostusta myös kriitikoilta; ''Rolling Stone'' -lehti valitsi sen kaikkien aikojen 397. parhaaksi kappaleeksi ja VH1 puolestaan listasi sen sijalle 55 *Top 100 Hard Rock Songs* -listallaan. 

Kappaleen on luultu kertovan itsemurhasta, mutta todellisuudessa se kertoo kuoleman väistämättömyydestä ja siitä, ettei sitä ole syytä pelätä. Kirjoittaessaan kappaletta Donald Roeser mietti, mitä tulisi tapahtumaan, mikäli hän kuolisi nuorena, ja mahdollisuutta, että hän liittyisi edesmenneiden läheistensä joukkoon tuonpuoleisessa. Osa sanoituksesta on saanut innoituksensa William Shakespearen *[[Romeo ja Julia]]sta*. 

Laulun synkästä tunnelmasta johtuen jotkut ihmiset luulivat Blue Öyster Cultin olevan satanistinen yhtye. Eräät jopa ryhtyivät vastustamaan sen konsertteja. Myöhemmin jotkut kauhuelokuvat, kuten *[[Scream (elokuva)|Scream]]* ja *[[Kummituskopla]]*, ovat käyttäneet laulun tunnelmaa hyväkseen. ”(Don’t Fear) The Reaper” kuultiin myös jääkiekkoaiheisessa elokuvassa *[[Miracle (elokuva)|Miracle]]* vuonna 2004.

Kappaleesta on tehnyt cover-version muun muassa Apollo 440 -yhtye, jonka esitys pääsi sen kotimaassa Britanniassa listasijalle 35 vuonna 1995. Myös suomalainen metalliyhtye HIM teki kappaleesta cover-version esikoislevylleen ''Greatest Lovesongs Vol. 666'' vuonna 1997.

## Kappaleet singlellä
**A-puoli**
#
**B-puoli**
#

## Lähteet
Matteo Pelliciari

**Matteo Pelliciari** () on italialainen uimari ja olympiamitalisti. Hän voitti vuoden 2004 kesäolympialaisissa Ateenassa olympiapronssia 4&nbsp;×&nbsp;200 metrin  vapaauintiviestistä. Pelliciari tosin ui vain matkan alkuerissä, mutta sai alkueräuimarina silti pronssia, kun Italian joukkue sijoittui loppukilpailun kolmanneksi. Pelliciari osallistui myös neljä vuotta aikaisemmin järjestettyihin Sydneyn kesäolympialaisiin, joissa hän sijoittui 4&nbsp;×&nbsp;200 metrin vapaauintiviestissä neljänneksi.

Pelliciari on uransa aikana voittanut myös yhden MM-hopean ja kolme EM-kultaa pitkältä radalta sekä yhden MM-kullan ja yhden EM-pronssin lyhyeltä radalta. Pelliciari edustaa seuratasolla roomalaista *Circolo Canottieri Anienea*.

## Lähteet
Miljonääriäidit

**Miljonääriäidit** on Liv-kanavalla esitettävä suomalainen tositelevisiosarja. Siinä seurataan kahden kotiäidin, Maria Alasen, 35, ja Nina Grekinin, 36, elämää Espanjan rikkaiden suosimassa Marbellassa. Ohjelmasarjassa esitellään päähenkilöiden hulppeita koteja, kalliita autoja ja luksustuotteita. Molemmat ovat saaneet rikkautensa miestensä kautta. Ohjelman juontaa Mikael Hytönen. Ohjelman esikuvia ovat yhdysvaltalainen sekä ruotsalaiset *[[Ruotsin miljonääriäidit]]*, *[[Skånefruar]]* ja *[[Ladies på Östermalm]]* -televisiosarjat. Ohjelman avausjakso keräsi keskimäärin 202&nbsp;000 katsojaa, mikä oli Liv-televisiokanavan katsojaennätys.

## Jaksot

## Lähteet
Hila (matematiikka)

Matematiikassa **hila** on osittain järjestetty joukko (kutsutaan myös *posetiksi* englanninkielisen termin "partially ordered set" mukaan), jossa jokaisella *kahdella alkiolla* on yksikäsitteiset supremum (alkioiden pienin yläraja); ja infimum (suurin alaraja). Hilat voidaan myös määritellä algebrallisina struktuureina, jotka toteuttavat tietyt aksiomaattiset ehdot. Koska nämä kaksi määritelmää ovat yhtäpitävät, niin hilateoriaa voidaan tutkia sekä järjestysteoreettiselta että algebralliselta kannalta.
## Hilat osittain järjestettyinä joukkoina
Osittain järjestetty joukko (*L*, ≤) on **hila**, jos se toteuttaa kaksi seuraavaa aksioomaa.

;Supremumin olemassaolo: 
: \forall a,b \in L, on olemassa \sup \{a,b\} (alkioiden *a* ja *b* supremum), voidaan merkitä myös: a \lor b (kutsutaan myös pienimmäksi ylärajaksi).
;Infimumin olemassaolo: 
: \forall a,b \in L, on olemassa \inf \{a,b\} (alkioiden *a* ja *b* infimum), voidaan merkitä myös: a \land b (kutsutaan myös suurimmaksi alarajaksi).

Koska \sup \{a,b\} = a \lor b ja \inf \{a,b\} = a \land b ovat olemassa kaikille alkioille a,b \in L, niin tällöin  \lor  and  \land  ovat binäärisiä laskutoimituksia.

## Hilat algebrallisina struktuureina
Algebrallinen struktuuri (*L*, \lor, \land), jossa L on joukko ja \lor,  sekä \land ovat laskutoimituksia joukossa *L*, on hila, jos se toteuttaa seuraavat ehdot kaikilla alkioilla a,b,c \in L.

Seuraavaksi esitettävät idempotenttisuuslait usein lisätään edellä olevaan määritelmään, vaikka niiden tulokset seuraavat absorptiolaeista.
;Idempotettisuuslait
:a \lor a = a,
:a \land a = a.

Hilojen algebrallista esitystapaa käytetään paljon universaalialgebrassa.

## Kahden eri määritelmän yhtäpitävyys
Järjestysteoreettisesti määritelty hila määrittelee kaksi binääristä laskutoimitusta \lor ja \land. Koska vaihdanta-, liitäntä- ja absorptiolait voidaan helposti todistaa näille laskutoimituksille, niin (*L*,&nbsp;\lor,&nbsp;\land) on hila algebralliselta näkökannalta. Järjestys voidaan palauttaa algebrallisesta struktuurista sillä *a*&nbsp;≤&nbsp;*b* jos ja vain jos *a*&nbsp;=&nbsp;*a*∧*b*.

Käänteinen on myös totta. Olkoon (*L*,&nbsp;\lor,&nbsp;\land) hila, ja määritellään relaatio ≤ joukossa  *L* ehdosta
: *a* ≤ *b* jos ja vain jos *a* = *a*\land*b*, tai
: *a* ≤ *b* jos ja vain jos *b* = *a*\lor*b*,
kaikille a,b \in L. Absorptiolakien nojalla molemmat määritelmät ovat yhtäpitäviä. Nyt voidaan todistaa, että relaatio ≤ on osittainen järjestys ja että \sup \{a,b\} = a \lor b ja \inf \{a,b\} = a \land b.

Koska eri määritelmät ovat yhtäpitäviä, voidaan puhua joko hilasta *(L,≤)* tai hilasta (*L*,&nbsp;\lor,&nbsp;\land) riippuen käyttötarkoituksesta.

## Katso myös
*Ontologia (tietojenkäsittelytiede)

## Lähteet
* Mika Eronen: Hilateoriaa. Matematiikan, tilastotieteen ja filosofian laitos, moniste B50 1999.

## Aiheesta muualla
* J.B. Nation, ''Notes on Lattice Theory'', julkaisemattomat kurssimuistiinpanot hilateoriasta englanniksi
Jabir Herbert Muhammad

**Jabir Herbert Muhammad** (1929 – 25. elokuuta 2008) oli yhdysvaltalainen liikemies ja nyrkkeilijä Muhammad Alin pitkäaikainen manageri. Hän oli Nation of Islamin johtajan Elijah Muhammadin poika.

Jabir Herbert Muhammad toimi Alin managerina vuodesta 1965 alkaen, kun hallitsevan maailmanmestarin jäsenyys Nation of Islamissa alkoi häiritä hänen managereinaan toimineiden louisvillelaisten miljonäärien toimintaa. Jabir Herbert Muhammad halusi nuorempana ammattinyrkkeilijäksi, mutta hänen isänsä Elijah Muhammad painosti häntä luopumaan unelmasta. Hänen kiinnostuksensa lajiin kuitenkin säilyi. 

Muhammad Ali tapasi Jabir Herbert Muhammadin Chicagossa vuonna 1964 mentyään valokuvauttamaan itseään hänelle suositeltuun liikkeeseen. Herbert Muhammadin liikevaisto ja ymmärrys nyrkkeilijänsä kunnianhimosta olivat tehneet Aliin vaikutuksen ja sopimus syntyi. Sen mukaan Herbert Muhammad maksoi Alin harjoituslukulut ja sai 40&nbsp;% tämän otteluiden tuotoista. Muhammad on sanonut ottaneensa Alin managerin tehtävät isänsä Elijah Muhammadin pyynnöstä, jottei kukaan yrittäisi hyötyä nuoresta maailmanmestarista. Hän hoiti Alin managerin tehtäviä aina vuoteen 1991 asti, vaikka Alin ura päättyi jo 1981.

## Lähteet
* 

### Viitteet
Mario Bertini

**Mario Bertini** (s. 7. tammikuuta 1944) on entinen italialainen jalkapalloilija. Hän edusti Italiaa vuoden 1970 jalkapallon maailmanmestaruuskisoissa. Hän oli pelipaikaltaan puolustaja/keskikenttäpelaaja.
Kahvileipä

**Kahvileipä** on kahvin kera nautittava makea leipomovalmiste, joka kohotetaan pääasiassa hiivalla. Muita nostatustapoja ovat kemiallisten kohotusaineiden, esimerkiksi leivinjauheen tai soodan käyttäminen, sekä taikinan laminoiminen eli rasvan kauliminen taikinaan ohuiksi kerroksiksi (esimerkiksi voitaikina). Kahvileipiä on esimerkiksi viinerit, munkit, pullat, korvapuustit, donitsit, voi- ja vesirinkelit ja korput.

Kahvileivän taikinan valmistusaineina käytetään yleensä jauhojen lisäksi sokeria, kananmunia, rasvaa, mausteita sekä maitoa tai maitojauhetta. Myös kuivattuja tai tuoreita hedelmiä, marjoja ja kasviksia voidaan käyttää valmistuksessa. Kahvileipien täytteenä voidaan käyttää marmeladeja ja täytemassoja. Koristeena käytetään usein manteleita, pähkinöitä, sokereita, sokerikuorrutteita, marmeladeja tai hyytelöitä. Jotkut kahvileivät tehdään voi- tai lehtitaikinasta. Croissantit eli voisarvet tehdään voitaikinasta ja niihin voidaan käyttää erilaisia taytteitä, kuten kermavaahtoa tai hilloa. Lehtitaikinaa käytetään pasteijoihin, joita täytetään jauheliha-, kala-, kasvis- ja sienitäytteillä. Pasteijatyyppejä ovat espanjalainen empanada ja intialainen samosa. Kahvileipinä käytetään monenlaisia keksejä ja leivonnaisia. Tälläisiä ovat muun muassa Yhdysvalloista peräisin olevat suklaahippukeksit ja Ranskasta peräisin olevat macaron-leivokset Jotkut kahvileivistä ovat suolaisia, kuten esimerkiksi pähkinä-juustokeksit.

## Lähteet
Metsäkonduktööri

**Metsäkonduktööri** on vanha suomalainen metsänhoitotutkinnon suorittaneen henkilön nimitys. Metsäkonduktöörit työskentelivät valtion metsähallinnon palveluksessa. Evon metsäopiston toiminnan aikana 1862–1908 metsäkonduktöörin arvokirjan ja arvon saivat henkilöt, jotka suorittivat opiston oppikurssin ja läpäisivät päästötutkinnon. Opisto antoi ylioppilaille korkeampaa metsäopetusta vuoteen 1908, jolloin koulutus siirrettiin Helsingin yliopistoon. Siellä opiskelijat suorittivat metsänhoitotutkinnon ja siirtyessään metsähallituksen palvelukseen saivat metsäkonduktöörin arvokirjan. Vuonna 1918 metsäkonduktööri-nimitys siirtyi historiaan, kun ammattinimikkeeksi tuli ylimääräinen metsänhoitaja.

## Lähteet
Cannelloni

**Cannelloni** on vehnästä valmistettavaa putkimaista pastaa. Sana "cannellone" on italiaa ja tarkoittaa suomeksi "suurta ruokoa tai lehdykkää". Esikeitetyt suorat cannelloni-pastaputket valmistetaan durumvehnäjauhosta ja vedestä. Putket ovat läpimitaltaan melko suuria, joten ne on helppo täyttää. Cannelonien sisään voi laittaa esimerkiksi jauhelihaa, broileria, kalaa tai kasviksia, minkä jälkeen ne paistetaan uunissa esimerkiksi tomaattijuustokastikkeella peitettynä.

## Lähteet
Loud (albumi)

**Loud** on R&B-laulaja Rihannan viides studioalbumi, joka julkaistiin 12. marraskuuta 2010 Def Jam Recordingsin kautta. Albumilta on julkaistu singlet ”Only Girl (In the World)”, ”What’s My Name?”, ”California King Bed”, ”S&M”, ”Man Down” ja ”Cheers (Drink To That)”. Albumilla vierailevat kanadalainen rap/R&B -artisti Drake, naisräppäri Nicki Minaj sekä rap-legenda Eminem.

## Taustaa
Albumi sijoittui listaykköseksi Kanadan ja Sveitsin listoilla. Yhdysvaltain Billboard 200 -listalla sijoitus oli kolmas sija. Yhdysvalloissa sitä myytiin ensimmäisellä viikolla 207&nbsp;000 kappaletta eli albumista tuli Rihannan eniten kappaleita ilmestymisviikollaan myynyt albumi. Toisella viikolla albumi myi vielä 141&nbsp;000 kappaletta. Isossa-Britanniassa albumia myytiin puolestaan ensimmäisellä viikolla 91&nbsp;000. Albumista on julkaistu myös Deluxe Edition, joka sisältää 30 minuutin pituisen ”The Making of Loud” -nimisen DVD:n. Suomessa albumi debytoi Suomen virallisen listan sijalla 8, yltäen parhaimmillaan sijalle 7.

## Kappaleet

## Listasijoitukset

## Julkaisuhistoria

## Lähteet
Papiston apulainen

**Papiston apulainen** (myös papistonapulainen) oli tuomiokapitulin tehtäväänsä määräämä pappi, joka toimi ilman valtakirjaa.

Virka oli aiemmin ylimääräinen ja sitä hoiti usein nuorempi pappi. Virka oli virallisesti vakinainen papiston apulaisen virka, johon kuului etenkin kirkkoherranvirastossa hoidettavia tehtäviä. Aiemmin papiston apulainen oli tilapäisesti kirkkoherran apulaiseksi määrätty pappismies, joka avusti kirkkoherraa tämän sairauden tai vanhuuden vuoksi.

## Katso myös
* Pitäjänapulainen

## Lähteet
Pitäjänapulainen

**Pitäjänapulainen** oli alkuaan kappalaisen arvoinen, vakinaisessa virassa oleva pappi, jonka palkan maksoi seurakunta. Nimitystä käytettiin vielä 1900-luvulla joissakin seurakunnissa kappalaisesta, joka oli kirkkoherran ohella seurakunnan toinen vakinainen pappi.

## Katso myös
* Papiston apulainen

## Lähteet
Torttu

**Torttu** on umpinainen tai avoin tavallisesti makea leivonnainen, josta joskus tehdään myös suolainen muunnelma. Tortun pohja on usein murotaikinaa, jossa on aineksina vehnäjauhoja ja mahdollisesti muitakin jauhoja, melko paljon rasvaa, sokeria, kananmunaa ja leivinjauhetta. Umpinaisen tortun kansi voi olla murutaikinaa. Piirakan tapaisen avoimen tortun pinnalle voidaan muotoilla taikinasuikaleista ristikko. Täytteeksi soveltuvat hedelmät, hillot, marjat ja soseet sekä juustotorttuun tuorejuusto ja rahka.

Torttua nautitaan usein kahvin kanssa tai sellaisenaan jälkiruoaksi. Sen kanssa voidaan tarjota jäätelöä, kermavaahtoa tai vaniljakastiketta. Torttu voi olla myös pieni, kerralla syötävä leivonnainen. Tällaisia ovat esimerkiksi joulutorttu ja runebergintorttu. Muita torttuja ovat esimerkiksi kääretorttu ja unelmatorttu.

## Lähteet

## Aiheesta muualla
Modius

**Modius** (latinaa) on vanha roomalainen tilavuuden mittayksikkö, jota käytettiin varsinkin viljan jyvien mittaamiseen. Yksi modius on 8,754 litraa.

## Lähteet
Neuvostoliiton vesipallomaajoukkue

**Neuvostoliiton vesipallomaajoukkue** oli joukkue, joka edusti Neuvostoliittoa vesipallon kansainvälisissä otteluissa. Joukkue osallistui arvokisoihin ensimmäistä kertaa vuonna 1952, kun se sijoittui Helsingin olympialaisissa seitsemänneksi. Neuvostoliitto menestyi eri turnauksissa hyvin ja voitti olympialaisissa seitsemän mitalia, joista kaksi kultaisia. Maa sai kaksi kultamitalia myös maailmanmestaruuskilpailuissa ja maailmancupissa. Neuvostoliiton hajottua vuonna 1991 myös vesipallojoukkue lopetti toimintansa.

## Lähteet
Jon Knudsen

**Jon Knudsen** (s. 20. marraskuuta 1974 Skedsmo) on norjalainen jalkapalloilija, pelipaikaltaan maalivahti. Hän edusti pisimpään Stabækia vuosina 2000–2011 ja voitti Norjan-mestaruuden vuonna 2008. Kotimaansa lisäksi hän pelasi puoli vuotta Tanskassa. Hän pelasi useissa Norjan nuorisomaajoukkueissa ja 20 ottelua Norjan miesten maajoukkueessa vuosina 2008–2011.

## Yksityiselämä

Jon Knudsen asuu Høybråtenissä Oslossa vaimonsa ja lastensa kanssa.

## Lähteet

## Aiheesta muualla